CELEX: 22009D0153
Language: sk
Date: 2009-12-04 00:00:00
Title: Rozhodnutie Spoločného výboru EHP č. 153/2009 zo 4. decembra 2009 , ktorým sa mení a dopĺňa príloha XXI (Štatistika) a protokol 30 k Dohode o EHP o osobitných ustanoveniach o organizácii spolupráce v oblasti štatistiky

11.3.2010   
            
            
               SK
            
            
               Úradný vestník Európskej únie
            
            
               L 62/56
            
         ROZHODNUTIE SPOLOČNÉHO VÝBORU EHP
   č. 153/2009
   zo 4. decembra 2009,
   ktorým sa mení a dopĺňa príloha XXI (Štatistika) a protokol 30 k Dohode o EHP o osobitných ustanoveniach o organizácii spolupráce v oblasti štatistiky
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 113/2009 z 22. októbra 2009 (1).
            
         
               (2)
            
            
               Protokol 30 k dohode bol zmenený a doplnený rozhodnutím Spoločného výboru EHP č. 90/2009 z 3. júla 2009 (2).
            
         
               (3)
            
            
               Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (3) sa má začleniť do dohody.
            
         
               (4)
            
            
               Nariadenie (ES) č. 223/2009 zrušuje nariadenie Európskeho parlamentu a Rady (ES, Euratom) č. 1101/2008 (4) a nariadenie Rady (ES) č. 322/97 (5) začlenené do dohody, a preto je potrebné ich v rámci dohody zrušiť.
            
         
               (5)
            
            
               Všetky odkazy na Výbor pre štatistické programy (VŠP) v protokole 30 k dohode sa majú nahradiť odkazom na Výbor pre Európsky štatistický systém (VEŠS),
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Znenie bodu 17 [nariadenie Európskeho parlamentu a Rady (ES, Euratom) č. 1101/2008] sa nahrádza takto:
               „32009 R 0223: nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Ú. v. EÚ L 87, 31.3.2009, s. 164).“
            
         
               2.
            
            
               Znenie bodu 17a [nariadenia Rady (ES) č. 322/97] sa vypúšťa.
            
         Článok 2
   Protokol 30 k dohode sa mení a dopĺňa takto:
   
               1.
            
            
               Znenie článku 1 ods. 6 sa nahrádza takto:
               „Zaobchádzanie so štatistickými údajmi zo štátov EZVO sa riadi nariadením Európskeho parlamentu a Rady (ES) č. 223/2009 z 11. marca 2009 o európskej štatistike (Ú. v. EÚ L 87, 31.3.2009, s. 164).“
            
         
               2.
            
            
               Slová „Výbor pre štatistické programy (VŠP)“ v článku 1 ods. 1 sa nahrádzajú slovami „Výbor pre Európsky štatistický systém (VEŠS)“.
            
         
               3.
            
            
               Slová „VŠP/EHP“ v článku 1 ods. 1 a 7 sa nahrádzajú slovami „VEŠS/EHP“.
            
         Článok 3
   Znenie nariadenia (ES) č. 223/2009 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 5. decembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 334, 17.12.2009, s. 15.
   
      (2)  Ú. v. EÚ L 277, 22.10.2009, s. 43.
   
      (3)  Ú. v. EÚ L 87, 31.3.2009, s. 164.
   
      (4)  Ú. v. EÚ L 304, 14.11.2008, s. 70.
   
      (5)  Ú. v. ES L 52, 22.2.1997, s. 1.
   
      (6)  Ústavné požiadavky neboli oznámené.